b'\n_START_ARTICLE_\nAlexandru Cordo\xc8\x99\n_START_SECTION_\nBiografie\n_START_PARAGRAPH_\nAlexandru Cordo\xc8\x99 a absolvit Academia de Studii Economice din Bucure\xc8\x99ti, \xc3\xaen anul 1990, iar \xc3\xaen 1997 a devenit licen\xc8\x9biat al Facult\xc4\x83\xc8\x9bii de Drept din cadrul Universit\xc4\x83\xc8\x9bii Babe\xc8\x99-Bolyai din Cluj-Napoca. A ob\xc8\x9binut mai multe diplome \xc8\x99i atestate la cursuri de management \xc8\x99i comer\xc8\x9b interna\xc8\x9bional. A publicat 25 de lucr\xc4\x83ri de specialitate \xc3\xaen diferite reviste \xc8\x99tiin\xc8\x9bifice._NEWLINE_La nivel profesional, \xc3\xaentre 1990-1993 \xc3\xaendepline\xc8\x99te func\xc8\x9bia de vicepre\xc8\x99edinte al Consiliului de Administra\xc8\x9biei al cooperativei "Tricotajul" din Cluj-Napoca, iar din 1993 p\xc3\xa2n\xc4\x83 \xc3\xaen 2000 este pre\xc8\x99edinte al aceleia\xc8\x99i organiza\xc8\x9bii. \xc3\x8entre 1997-2000 a fost consilier de proba\xc8\x9biune la Ministerul Justi\xc8\x9biei, \xc3\xaen perioada 2001-2003 activeaz\xc4\x83 ca director \xc3\xaen cadrul Prefecturii Cluj, iar din 2003 p\xc3\xa2n\xc4\x83 \xc3\xaen 2008 are func\xc8\x9bia de director \xc3\xaen Grupul \xc8\x9airiac, la RMB Inter Auto. \xc3\x8entre 1995-2001 este membru \xc3\xaen Consiliul Na\xc8\x9bional de Conducere al Coopera\xc8\x9biei Me\xc8\x99te\xc8\x99ug\xc4\x83re\xc8\x99ti, iar \xc3\xaen intervalul 2001-2004 este membru \xc3\xaen Biroul de Conducere al Asocia\xc8\x9biei Patronilor din Cluj. Alexandru Cordo\xc8\x99 este vicepre\xc8\x99edinte al Asocia\xc8\x9biei Culturale "Avram Iancu"._NEWLINE_Prima pozi\xc8\x9bie politic\xc4\x83 ocupat\xc4\x83 este cea de vicepre\xc8\x99edinte al Organiza\xc8\x9biei Municipale a PSD Cluj, de\xc8\x9binut\xc4\x83 \xc3\xaentre anii 1994-2008; tot din 1994 p\xc3\xa2n\xc4\x83 \xc3\xaen prezent este membru al Consiliului Na\xc8\x9bional al PSD. \xc3\x8en perioada 2000-2004 este membru \xc3\xaen Colegiul Central de Arbitraj al partidului, iar din 2008 p\xc3\xa2n\xc4\x83 \xc3\xaen prezent activeaz\xc4\x83 ca Pre\xc8\x99edinte Executiv al Organiza\xc8\x9biei Jude\xc8\x9bene PSD Cluj._NEWLINE_\xc3\x8entre 2004-2008 ocup\xc4\x83 func\xc8\x9bia public\xc4\x83 de consilier local la Cluj-Napoca, iar \xc3\xaen 2008 este ales senator, pe colegiul uninominal 4, circumscrip\xc8\x9bia electoral\xc4\x83 13, Cluj. Din septembrie 2010 p\xc3\xa2n\xc4\x83 \xc3\xaen prezent este Vicelider al Grupului Parlamentar PSD din Senat. De\xc8\x9bine de asemenea si pozi\xc8\x9bia de Chestor \xc3\xaen Biroul Permanent al Senatului, secretar la Comisia pentru munc\xc4\x83, familie \xc8\x99i protec\xc8\x9bie social\xc4\x83, membru \xc3\xaen Comisia pentru cercetarea abuzurilor, combaterea corup\xc8\x9biei \xc8\x99i peti\xc8\x9bii, precum \xc8\x99i \xc3\xaen Grupurile de Prietenie cu parlamentele din Letonia, Coreea \xc8\x99i Suedia._NEWLINE_\xc3\x8en 2015 Alexandru Cordo\xc8\x99 a fost pus sub urm\xc4\x83rire penal\xc4\x83, fiind acuzat de trafic de influen\xc8\x9b\xc4\x83 \xc3\xaen form\xc4\x83 continuat\xc4\x83._NEWLINE_La 12 martie 2016, so\xc8\x9bia lui Cordo\xc8\x99, Mihaela, a fost condamnat\xc4\x83 de Tribunalul Cluj la o pedeaps\xc4\x83 de trei ani \xc8\x99i \xc8\x99ase luni de \xc3\xaenchisoare cu executare pentru trafic de influen\xc8\x9b\xc4\x83 \xc8\x99i doi ani interzicerea unor drepturi, sentin\xc8\x9ba nefiind definitiv\xc4\x83.'